Document ID: 32004D0057

Kommissionens beslutning
af 23. december 2003
om fortsættelsen i 2004 af de sammenlignende EF-prøver på og -analyser af frø og formeringsmateriale af gramineae Triticum aestivum, Brassica napus og Allium ascalonicum efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF påbegyndt i 2003
(2004/57/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 66/401/EØF af 14. juni 1966 om handel med frø af foderplanter(1),
under henvisning til Rådets direktiv 66/402/EØF af 14. juni 1966 om handel med frø af sædekorn(2),
under henvisning til Rådets direktiv 68/193/EØF af 4. april 1968 om handel med vegetativt formeringsmateriale af vin(3),
under henvisning til Rådets direktiv 92/33/EØF af 28. april 1992 om afsætning af plantematerialer og formeringsmaterialer af grøntsagsplanter bortset fra frø(4),
under henvisning til Rådets direktiv 2002/54/EF af 13. juni 2002 om handel med bederoefrø(5),
under henvisning til Rådets direktiv 2002/55/EF af 13. juni 2002 om handel med grøntsagsfrø(6),
under henvisning til Rådets direktiv 2002/56/EF af 13. juni 2002 om handel med læggekartofler(7),
under henvisning til Rådets direktiv 2002/57/EF af 13. juni 2002 om handel med frø af olie- og spindplanter(8),
under henvisning til Kommissionens beslutning 2002/756/EF af 16. september 2002 om ordningen for sammenlignende EF-prøver på og -analyser af frø og formeringsmaterialer af visse planter efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54 EF, 2002/55/EF, 2002/56/EF og 2002/57/EF(9), særlig artikel 4, og
ud fra følgende betragtninger:
(1) Med beslutning 2002/756/EF er der indført en ordning for sammenlignende EF-prøver og -analyser, som skal foretages i henhold til Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF for 2003 til 2004.
(2) De prøver og analyser, der er foretaget i 2003, bør fortsættes i 2004 -
TRUFFET FØLGENDE AFGØRELSE:
Eneste artikel
De sammenlignende EF-prøver på og -analyser af formerings- og plantemateriale af gramineae Triticum aestivum, Brassica napus og Allium ascalonicum, som startede i 2003 skal fortsættes i 2004 i henhold til beslutning 2002/756/EF.
Udfærdiget i Bruxelles, den 23. december 2003.

Labels: 7
20
16
6